Stqarrija Numru 08/2012 Data: 26 ta' Marzu 2012 L-Istitut tal-Ġurnalisti Maltin (IĠM) ħabbar l-ismijiet tat-43 finalista li laħqu l-istadju finali minn fost id-69 participant li hadu sehem fil-kompetizzjoni ġurnalistika annwali tal-Malta Journalism Awards. Din hi t-22 edizzjoni konsekuttiva li l-Istitut tal-Ġurnalisti Maltin qed jorganizza. Matul is-snin, din il-kompetizzjoni kibret u llum għandha 16-il kategorija. Diversi istituzzjonijiet u kumpaniji ewlenin, sena wara l-ohra, jisponsorjaw il-Malta Journalism Awards. Fost dawn hemm l-HSBC Bank Malta p.l.c., l-Awtorità tax-Xandir, Vodafone Malta Limited, il-Fond għall-Kawżi Ġusti, SmartCity Malta, l-Awtorità Maltija tat-Turiżmu, The Farsons Foundation, Malta International Airport p.l.c., il-kumpanija Middlesea Insurance p.l.c., il-linja ta' l-ajru Emirates, il-kumpanija GreenPak u l-Familja Sammut. Il-Ġurija ta' din l-edizzjoni għażlet lil dawn il-finalisti mniżżlin hawn taħt f'ordni alfabetika. Ġurnaliżmu Stampat – Aħbarijiet – sponsorjata mill-HSBC Bank Malta p.l.c.: Ġurnaliżmu Stampat – Features – sponsorjat minn Vodafone Malta Ltd Peregin Christian Sansone Kurt Vella Fiona Ġurnaliżmu Fotografiku – sponsorjatat minn The Farsons Foundation Borg Jonathan Mirabelli Matthew Zammit Lupi Darrin Ġurnaliżmu marbut mal-Ivvjaġġar – sponsorjat minn Emirates Airline Camilleri Josianne CVC Media Zammit Cutajar Paul Ġurnaliżmu Mxandar – SkriptTeleviżiv – Aħbarijiet – sponsorjata mill-Awtorità tax-Xandir Demicoli Keith Micallef Mario Pisani Brandon Ġurnaliżmu Mxandar – Skript Televiziv – Features – sponsorjata mill-Awtorità tax-Xandir Borg Dione/Basement Productions It-Tim ta' Biografiji Vella Gregory Simon Ġurnaliżmu Mxandar – Filmat – sponsorjata mill-Awtorita tax-Xandir CVC Media It-Tim ta' Xarabank Zammit Cordina Mark Ġurnaliżmu Mxandar – Radio – sponsorjata mill-Awtorità tax-Xandir Azzopardi Andrew Salamone Patricia Zerafa Cynthia Ġurnaliżmu Kulturali – sponsorjata mill-Awtorita Maltija tat-Turiżmu Borg Dione CVC Media Galea Paul/Azzopardi Paul Ġurnaliżmu Imxandar Sports – sponsorjata mill-Fond għall-Kawżi Ġusti Bugeja Lino Demicoli Keith Micallef Christian/Micallef George Ġurnaliżmu Stampat Sports – sponsorjata mill-Middlesea Insurance p.l.c. Azzopardi Kevin Farrugia Joseph Sansone Kurt Ġurnaliżmu Fotografiku Sports – sponsorjata mill-Malta International Airport p.l.c. Mirabelli Matthew Zammit Cutajar Paul Zammit Lupi Darrin e-Ġurnaliżmu – sponsorjata minn SmartCity Malta Cassar Josanne Zammit Jacques René Artikli ta' Opinjoni – sponorjata mill-Familja Sammut Azzopardi Andrew Spiteri Micheala Zammit Jacques René Ġurnaliżmu Ambjentali – sponsorjata mill-kumpanija Green Pak Bugeja Lino Deidun Alan Importanti li wieħed ikun jaf li mhux bilfors ikun hemm rebbieħ f'kull kategorija, anki jekk f'xi kategorija partikulari jkun hemm finalist wieħed. Il-Ġurija kkonkludiet li fil-kategorija l-ġdida Nippromovu d-Djalogu Inter-Kulturali sponsorjata mill-Proġett Media InterAct b'fondi mill-Unjoni Ewropea, l-ebda mis-seba' sottomissjonijiet ma laħqet il-kriterji u r-regolamenti kif inhuma stabbiliti. Għaldaqstant il-ġurija kienet tal-parir li ebda minnhom ma seta' jkun finalist, wisq iżjed li l-premju seta' jingħata f'din il-kategorija. Il-ġurija qed tħejji wkoll rapport dettaljat dwar is-sottomissjonijiet u l-livell ġurnalistiku tagħhom, li għandu jkun ippubblikat fil-jum tal-premjazzjoni fis-serata finali. Dakinhar jitħabbru wkoll l-ismijiet tal-membri li huma fuq il-ġurija għal din l-edizzjoni. Kif sar fl-aħħar snin, is-sottomissjonijiet fil-kategoriji tal-Ġurnaliżmu Fotografiku, tal-Ġurnaliżmu Fotografiku Sportiv kif ukoll fil-kategorija tax-Xandir f'dak li hu filmat kienu analizzati minn ġurija separata. Din is-sena ċ-ċerimonja tal-premjazzjoni se ssir fil-5 ta' Mejju, 2012. Ir-rebbiħ tal-kategorija l-Lingwa Nazzjonali fil-Ġurnaliżmu jitħabbar fil-lejla tal-preżentazzjoni. Fl-istess ċerimonja jitħabbar ukoll ir-rebbieħ tal-Gold Award, sponsorjata mill-Fondazzjoni Tumas Fenech għall-Edukazzjoni fil-Ġurnaliżmu. Dan l-unur jingħata lil persuna nominata li skond il-ġurija tkun marret lil hinn mir-rekwiżiti ta' prattika normali fil-ġurnaliżmu tul il-karriera ġurnalistika taghħa. Il-Gold Award ilu jingħata mill-1998.
43 FINALISTA FIT-22 EDIZZJONI TAL-MALTA JOURNALISM AWARDS